CELEX: 62020TA0665
Language: sk
Date: 2021-06-09 00:00:00
Title: Vec T-665/20: Rozsudok Všeobecného súdu z 9. júna 2021 – Ryanair/Komisia (Condor; Covid-19) („Štátna pomoc – Nemecký trh leteckej dopravy – Verejná pôžička ručená Nemeckom v prospech spoločnosti Condor Flugdienst v rámci pandémie COVID 19 – Rozhodnutie o nevznesení námietok – Pomoc určená na náhradu škody spôsobenej mimoriadnou udalosťou – Článok 107 ods. 2 písm. b) ZFEÚ – Posúdenie škody – Príčinná súvislosť – Povinnosť odôvodnenia – Zachovanie účinkov rozhodnutia“)

26.7.2021   
            
            
               SK
            
            
               Úradný vestník Európskej únie
            
            
               C 297/42
            
         
      Rozsudok Všeobecného súdu z 9. júna 2021 – Ryanair/Komisia (Condor; Covid-19)
      (Vec T-665/20) (1)
      
      („Štátna pomoc - Nemecký trh leteckej dopravy - Verejná pôžička ručená Nemeckom v prospech spoločnosti Condor Flugdienst v rámci pandémie COVID 19 - Rozhodnutie o nevznesení námietok - Pomoc určená na náhradu škody spôsobenej mimoriadnou udalosťou - Článok 107 ods. 2 písm. b) ZFEÚ - Posúdenie škody - Príčinná súvislosť - Povinnosť odôvodnenia - Zachovanie účinkov rozhodnutia“)
      (2021/C 297/53)
      Jazyk konania: angličtina
      
         Účastníci konania
      
      
         Žalobkyňa: Ryanair DAC (Swords, Írsko) (v zastúpení: E. Vahida, F. C. Laprévote, V. Blanc, S. Rating a I. G. Metaxas Maranghidis, advokáti)
      
         Žalovaná: Európska komisia (v zastúpení: L. Flynn, F. Tomat a V. Bottka, splnomocnení zástupcovia)
      
         Vedľajší účastníci, ktorí v konaní podporujú žalovanú: Spolková republika Nemecko (v zastúpení: J. Möller, R. Kanitz a P.-L. Krüger, splnomocnení zástupcovia), Francúzska republika (v zastúpení: E. de Moustier a P. Dodeller, splnomocnení zástupcovia), Condor Flugdienst GmbH (Kelsterbach, Nemecko) (v zastúpení: A. Birnstiel a S. Blazek, advokáti)
      
         Predmet veci
      
      Návrh podaný na základe článku 263 ZFEÚ na zrušenie rozhodnutia Komisie C(2020) 2795 final z 26. apríla 2020 týkajúceho sa štátnej pomoci SA.56867 (2020/NN, ex 2020/PN) – Nemecko – Náhrada škody spôsobenej pandémiou COVID-19 spoločnosti Condor Flugdienst
      
         Výrok rozsudku
      
      
                  1.
               
               
                  Rozhodnutie Komisie C(2020) 2795 final z 26. apríla 2020 týkajúceho sa štátnej pomoci SA.56867 (2020/N, ex 2020/PN) – Nemecko – Náhrada škody spôsobenej pandémiou COVID-19 spoločnosti Condor Flugdienst GmbH sa zrušuje.
               
            
                  2.
               
               
                  Účinky neplatnosti tohto rozhodnutia sa odkladajú až do prijatia nového rozhodnutia Komisiou na základe článku 108 ZFEÚ. Uvedené účinky sa odkladajú na dobu, ktorá nemôže presiahnuť dva mesiace odo dňa vyhlásenia tohto rozsudku v prípade, ak Komisia rozhodne prijať toto nové rozhodnutie v rámci článku 108 ods. 3 ZFEÚ, a na primeranú dodatočnú dobu, ak Komisia rozhodne začať konanie stanovené v článku 108 ods. 2 ZFEÚ.
               
            
                  3.
               
               
                  Komisia znáša svoje vlastné trovy konania a je povinná nahradiť trovy konania, ktoré vznikli spoločnosti Ryanair DAC.
               
            
                  4.
               
               
                  Spolková republika Nemecko, Francúzska republika a Condor Flugdienst znášajú svoje vlastné trovy konania.
               
            
         (1)  Ú. v. EÚ C 443, 21.12.2020.